REGULAMENT DE CAZARE ÎN CĂMINELE
UVT pentru anul universitar 2017-2018

Accommodation Regulations in WUT’s Residence Halls

				
	Elaborat:	OSUT		
	Aviz Prorector	Prorector Dezvoltare Instituţională:
Conf. Univ. Dr. Ovidiu Octavian MEGAN		
	Aviz juridic:	Consilier juridic: Topai Nadia		
	Avizat:	Consiliul de Administrație UVT	Hotărâre nr. 	
	Aprobat:	Senatul UVT	Hotărâre nr. 35/23.06.2017	
				
	Ediția I			
Intrat în vigoare la data de 23.06.2017.

Retras la data de …………….….

CAPITOLUL I
Dispoziții generale

Art.1. Căminele studențești sunt unități patrimoniale aflate în proprietatea, administrarea sau folosința Universității de Vest din Timișoara, în care se asigură condiții de viață și de studiu pentru studenți.
Art.2. Acordarea dreptului de cazare se face pe baza performanțelor în activitatea profesională, situației sociale și activității extracurriculare a studenților.
Art.3.  Se vor preveni formele de exclusivism și de intoleranță în acordarea dreptului de cazare.
Art.4. În accepțiunea prezentului regulament, studentul este acea persoană înmatriculată la studii universitare de licență, masterat sau doctorat.

CAPITOLUL II
Criterii de cazare

Art.5. Universitatea de Vest din Timișoara, numită în continuare UVT, își rezervă dreptul de a-și caza studenții în căminele pe care le are în administrare, în limita locurilor disponibile.
Art.6. În căminele UVT se pot caza studenții din toate ciclurile de învățământ, cu condiția să fie studenți la cursurile cu frecvență.
Art.7.  (1) Cazarea în cămin se face anual, înaintea începerii anului universitar.
(2) Lunar, în cazul eliberării unor locuri de cazare, se pot face cazări (sau transferuri între cămine), în baza cererilor depuse la secretariatul Directorului General Administrativ (sala 155) sau la sediul OSUT (camera 247, UVT), cu aprobarea Biroului Executiv de Cazare (BEC).
Art.8. BEC verifică anual capacitatea de cazare a UVT, prin vizite în toate căminele UVT.
Art.9. Studenții care au domiciliul stabil în municipiul Timișoara nu pot primi cazare în căminele UVT. 
Art.10. Cazările în căminele UVT se realizează de către Biroul Executiv de Cazare – BEC, constituit la
nivelul UVT și de către Biroul de Cazare al fiecărei Facultăți - BCF, în limita locurilor disponibile.
Art.11. Pot beneficia de cazare doar studenții care urmează pentru prima dată un ciclu de studii universitare (licență sau master). Studenții care efectuează al 2-lea ciclu de studii universitare (a 2-a licență sau al 2-lea master) primesc cazare doar în cazul în care au rămas locuri disponibile după cazarea studenților aflați la prima licență, respectiv la primul master.
Art.12. Cazările în cămine se realizează pe principiul egalității în drepturi între studenții UVT. Cazarea se va face distinct pentru două categorii:
1)	pe baza rezultatelor școlare și a activităților extracurriculare; 
2)	cazuri sociale. 
Art.13. Numărul de locuri repartizate cazurilor sociale este decis de Biroul de Cazare al fiecărei Facultăți - BCF, într-un procent de minim 10% și maxim 25% din numărul total de locuri repartizate facultății respective. Cazurile sociale se cazează în cămine cu 4-5 locuri în cameră, cu următoarele excepții:
a.	Situații medicale specifice; 
b.	Familiști, frați/surori.
Art.14. Criteriile și punctajele luate în considerare la acordarea locurilor de cazare:
1. pe baza rezultatelor școlare și a activităților extracurriculare:
(a)	Activitatea academică (Situația școlară) – maxim 7.5 puncte cumulate astfel: 
•	pentru studenții care vor fi în anul universitar 2017-2018 în anul I de licență, respectiv în anul I de master, punctajul se calculează astfel: 
o (7.5 puncte x media de admitere)/10; 
•	pentru studenții care finalizează în anul universitar 2016-2017 anul I, II sau III (în cazul specializărilor cu 240 credite) de licență sau anul I de master, punctajul se calculează astfel: 
o (7.5 puncte x media ponderată a anului I, II sau III de licență sau a anului I de master, după sesiunile numărul 2 de iarnă și de vară, inclusiv măriri de note)/10; 

(b)	Activitatea extracurriculară - maxim 2.5 puncte se alocă pentru activitățile extracurriculare, dovedite prin documente justificative, derulate în anul universitar 2016- 2017. Cele 2.5 puncte sunt repartizate pe 3 categorii de activități: 
•	Activități științifice, de creație artistică și sportivă dovedite prin publicarea în reviste de specialitate, participare cu lucrări / proiecte la sesiuni de comunicări sau premii la concursuri științifice – 0.75 puncte. Criteriile de punctare pentru aceste activități vor fi stabilite în funcție de specificul fiecărei facultăți;
•	Activități academice extracurriculare – participare la concursuri științifice, traininguri 
de formare personală, contribuția la cercetare – 0.75 puncte. Criteriile de punctare pentru aceste activități vor fi stabilite în funcție de specificul fiecărei facultăți;
•	Activități de voluntariat desfășurate în cadrul sau în folosul UVT, justificate prin adeverințe pe care se specifică clar perioada în care s-au derulat, astfel: 
-	0.2 puncte pentru activități de voluntariat desfășurate pe o perioadă mai mică de 3 luni; 
-	0.5 puncte pentru activități de voluntariat desfășurate pe perioadă de un semestru; 
-	1 punct pentru activități de voluntariat desfășurate pe perioada unui an universitar. 
Perioadele în care s-au desfășurat activitățile de voluntariat se cumulează, în limita a maxim 1 punct.
Activitățile de voluntariat se certifică de către:
-	BCF, numit prin decizia rectorului UVT;
-	Conducerea UVT și un reprezentant al studenților în Senatul UVT (ales de către studenții senatori). 

2.	cazuri sociale: 
Obținerea unui loc de cazare în categoria „cazuri sociale” este condiționată de îndeplinirea cumulativă a următoarelor trei condiții:
-	promovarea anului universitar; 
-	venitul net pe membru de familie să fie mai mic de 1054 lei; 
- depunerea, împreună cu cererea de cazare, a documentelor justificative care să dovedească cazul social, conform Anexei 3 a prezentului regulament.

(a) Venituri – maxim 6 puncte cumulate, astfel:
•	6 puncte pentru lipsa totală de venituri / membru de familie; 
•	5 puncte pentru venituri între 1 leu și 200 lei/ membru de familie; 
•	4 puncte pentru venituri între 201 lei și 400 lei/ membru de familie; 
•	3 puncte pentru venituri între 401 lei și 600 lei/ membru de familie; 
•	2 puncte pentru venituri între 601 leiși 800 lei/ membru de familie; 
•	1 punct pentru venituri între 801 lei și 1054 lei/ membru de familie; 

(b)	Handicap – maxim 1 punct cumulat, astfel:
•	1 punct pentru handicap grav; 
•	0.5 puncte pentru handicap mediu; 
•	0.3 puncte pentru handicap ușor; 

(c)	Situația familială – maxim 1 punct cumulat, astfel:
•	1 punct pentru orfanii de ambii părinți sau studenții proveniți din centre de plasament; 
•	0.5 puncte pentru orfanii de un părinte; 
•	0.2 puncte pentru studenții care au mai mult de 3 frați și surori; 
•	0.1 puncte pentru studenții care provin din medii defavorizate, din mediul rural sau sunt absolvenți ai unor licee din mediul rural sau localități cu mai puțin de 10.000 locuitori. 

(d)	Activitatea academică (Situația școlară) – maxim 2 puncte cumulate astfel:
•	pentru studenții care vor fi în anul universitar 2017-2018 în anul I de licență, respectiv în anul I de master punctajul se calculează astfel: 

(2 puncte x media de admitere) /10; 

•	pentru studenții care finalizează în anul universitar 2016-2017 anul I / II sau III (în cazul specializărilor cu 240 credite) de licență sau anul I de master, punctajul se calculează astfel: 

(2 puncte x media ponderată a anului I / II sau III de licență sau a anului I de master, după sesiunile numărul 2 de iarnă și de vară, inclusiv măriri de note)/10;

Art.15. În acordarea dreptului de cazare nu se face discriminare între studenții bugetari și cei cu taxă sau între băieți și fete.
Art.16. Studenții bursieri ai statului român, etnicii români cu domiciliul în străinătate care optează pentru frecventarea cursurilor UVT vor primi obligatoriu în primul an de studiu loc de cazare în căminele UVT, după aceleași principii stabilite de acest regulament.
Art.17. Dreptul de cazare pentru studenții bursieri ai statului român sau etnici români din cadrul UVT, aflați în anii II, III sau IV – licență, respectiv I, II – master, se va acorda în conformitate cu aceleași criterii stabilite pentru studenții cetățeni români, dacă în contractul dintre UVT și Ministerul Educației Naționale nu sunt prevăzute alte clauze.
     Art.18. 10% din numărul total de locuri vor fi păstrate drept locuri de rezervă, la dispoziția Consiliului    de Administrație al UVT. Aceste locuri vor fi repartizate pentru mai multe categorii de studenți, printre care: studenți din cadrul consorțiului „Universitaria”, participanți în cadrul programelor de schimb, doctoranzi veniți la studii prin programe de schimb, sportivi – membri ai echipelor Universității de Vest din Timișoara, membri ai organizațiilor reprezentative la nivel de UVT, precum și studenți străini care învață în UVT prin programe europene de mobilitate, conform legii și a reglementărilor adiționale ale UVT în acest sens. Din aceste locuri se va păstra și un fond de cazare de rezervă, care va fi folosit pentru cazarea studenților din alte centre universitare, studenți cu care studenții UVT derulează proiecte comune. Biroul de Cazare al fiecărei Facultăți - BCF poate să decidă alocarea de locuri de cazare într-un procent de maxim 10% pentru cazuri specifice fiecărei facultăți (studenți cu rezultate deosebite în domeniile artistice, sportive și științifice, doctoranzi la zi, studenți familiști etc.).
     Art.19. Studenții care au dreptul de cazare, plecați la studiu în cadrul programelor de mobilități interne sau externe numai în primul semestru al anului universitar, vor fi cazați la întoarcerea de la studii. Rezervarea locului de cazare se gestionează de către fiecare facultate în parte, cu informarea Departamentului Social-Administrativ și a administratorilor căminelor în cauză.
      Art.20. Studenții care înregistrează debite față de instituția de învățământ pot beneficia de cazare în cămine, în limita locurilor disponibile, doar după ce fac dovada achitării debitelor.
      Art.21. Studenții familiști sunt cazați în limita locurilor disponibile, prioritate având familiile în care ambii soți sunt studenți ai Universității de Vest din Timișoara. Familiile de studenți vor depune cererea de cazare la ambele facultăți (în cazul în care nu sunt studenți ai aceleiași facultăți), BCF de la ambele facultăți urmând a decide repartiția, prin schimb de locuri echivalente, în limita locurilor disponibile. Situația fraților, studenți la UVT, se discută și se soluționează în aceiași termeni ca situația studenților familiști.
      Art.22. Pot beneficia de gratuitate sau de reducerea taxei la cazare studenții care au primit un loc în căminele UVT, în limita subvențiilor alocate în acest scop și dacă se încadrează în următoarele categorii:
a)	studenții care au părinți cadre didactice (conform articolului 277 din Legea 1/2011, Legea educației naționale); 
b)	studenții de etnie română, bursieri ai statului român (în cazul în care contractul cu Ministerul Educației Naționale specifică explicit acest lucru);
c)	studenții orfani de ambii părinți (cf. legii); 
d)	studenții din anul I licență, conform Hotărârii Senatului UVT nr. 19 din 20.03.2013, privind facilitățile oferite studenților UVT; 
e)	cazuri sociale sau situații speciale, prin decizia Rectorului UVT. 
Cererile de scutire se depun în prima lună a anului universitar 2017-2018 la secretariatul Departamentului General Administrativ însoțite de documente justificative, acolo unde este cazul.
       Art.23. În limita a maxim 5% dintre locurile alocate, Biroul de cazare al fiecărei facultăți - BCF poate acorda drept de cazare și următoarelor categorii:
a)	  studentelor cu copii în întreținere; 
b)	  studenților care beneficiază de prevederile art. 10, lit. r) din Legea nr. 42/ 1990 pentru cinstirea eroilor martiri și acordarea unor drepturi urmașilor acestora, răniților, precum și luptătorilor pentru Revoluția din decembrie 1989, republicată, în baza Certificatului eliberat de Comisia pentru aplicarea acestei legi, care atestă calitatea lor ori a unuia dintre părinți de „Luptători pentru Victoria Revoluției Române din Decembrie 1989” sau de „Erou-martir” – cu una dintre mențiunile - rănit, reținut, rănit și reținut, remarcat pentru fapte deosebite. Certificatul trebuie însoțit de brevet semnat de Președintele României; 
c)	  studenților bolnavi de TBC, care se află în evidența unităților medicale, cei care suferă de diabet, boli maligne, sindromuri de malabsorbție grave, insuficiență renală cronică, astm bronșic, epilepsie, cardiopatii congenitale, hepatită cronică, glaucom, miopie gravă, boli imunologice, boli rare, tulburări din spectrul autist, boli hematologice (hemofilie, talasemie etc.), surditate, fibroză chistică, cei infestați cu virusul HIV sau bolnavi de SIDA, cei cu handicap locomotor, spondilită anchilozantă sau reumatism articular. În aceste cazuri este obligatorie recomandarea medicului specialist că poate locui în colectivități, precum și avizul medicului de la Policlinica Studențească sau alte recomandări medicale solicitate de către BEC.
     Art.24. Studenții diagnosticați cu invaliditate gravă, care au nevoie de însoțitor, pot fi cazați împreună cu acesta. Taxa de cazare a însoțitorului este echivalentă cu a unui student (student care nu beneficiază de gratuitate conform legii).
     Art.25. Studenții menționați la Art. 22 și cei care se încadrează la categoria „cazuri sociale” pot obține dreptul de cazare dacă au acumulat minim 40 de credite în anul universitar curent.
     Art.26. Pentru copiii studenților, cazați în cămin conform art. 22, lit. a) se încasează o taxă echivalentă cu jumătate din taxa de cazare a unui student (student care nu beneficiază de gratuitate conform legii).

CAPITOLUL III
Biroul de cazare al facultății – BCF

     Art.27. BCF este numit prin decizia rectorului UVT și va avea în componență Președinte - prodecanul care răspunde de problemele studențești și 2 membri (un responsabil din partea Facultății cu competenţe în partea de logistică a procesului de cazare și a platformei „Cazare on-line” și un reprezentant al studenților, propus de către organizația studențească reprezentativă la nivelul UVT).
     Art.28. Se consideră conflict de interese dacă din BCF fac parte următorii:
1.	Studenții care au și calitatea de angajat al UVT;
2.	Studenții care au mai mult de 2 sancțiuni înregistrate la Serviciul Social. 
     Art.29. BCF este responsabil de întocmirea și corectitudinea procedurilor de cazare.
     Art.30. La finalul perioadei de depunere a cererilor de cazare, BCF: 
(1)	generează şi configurează sesiunile de cazare, gestioneză contextele de acces pentru studenții propriei facultăți, pe platforma „Cazare on-line”;
(2)	validează și verifică corectitudinea documentelor introduse de către student pe platforma de înscriere online. În cazul constatării anumitor inconsistențe în informații sau anumite deficiențe ale unui document (ilizibil sau necorespunzător), se va marca „Dosar invalid”, urmat de introducerea obligatorie a motivului pentru care a fost invalidat dosarul. Studentul primește aceste notificări atât pe adresa de e-mail, cât și pe contul său de pe platforma de cazare online, având posibilitatea de a retrimite dosarul cu completările cerute de comisia de cazare.
     Art.31. Membrii BCF pot fi suspendați din funcție în cazul a mai mult de 2 sancțiuni înregistrate la Serviciul Social Administrativ. 
     Art.32. (1) BCF afișează, cu minim două săptămâni înainte de termenul limită de depunere a cererilor de cazare, calendarul de desfășurare a cazărilor. Listele finale se vor face publice de către BCF prin afișarea pe site-ul facultății. În listele de cazare vor fi precizate punctajul și căminul. Camera fiecărui student va fi repartizată de către administrator la cazarea efectivă.
                  (2) BCF va verifica zilnic și va valida/invalida dosare. Studentul va primi pe mail statusul dosarului, având ulterior posibilitatea, până la generarea clasamentului, să retrimită dosarul cu completări. După încheierea sesiunii de înscrieri, nu se mai pot trimite dosare de cazare.

CAPITOLUL IV
 Biroul executiv de cazare – BEC

     Art.33. BEC este coordonat de Directorul General Administrativ, o persoană responsabilă de aplicația de cazare online, desemnată de către Departamentul de Sisteme Informatice și Comunicații Digitale, un reprezentant al Serviciului Social Administrativ (cu atribuții încadrate în partea de logistică a procesului de cazare), un reprezentant OSUT și un student membru al Comisiei pentru probleme studențești din Senatul UVT.
     Art.34. Se consideră conflict de interese dacă din BEC fac parte următorii:
1.	Studenții care au și calitatea de angajat al UVT;
2.	Studenții care au mai mult de 2 sancțiuni înregistrate la Serviciul Social.
  Art.35. BEC controlează activitatea Birourilor de Cazare ale facultăților și rezolvă contestațiile apărute.
   Art.36. BEC are următoarele atribuții:
•	realizează cel puțin 2 controale pe an în cămine, pentru verificarea veridicității diagramei căminului; 
•	face parte din comisia ce se ocupă cu problemele studențești din cămine; 
•	verifică lunar evidența locurilor rămase libere în cămine și le redistribuie; comunică Serviciului Social; 
•	verifică și transmite Serviciului Social orice reclamație cu privire la încălcarea regulamentului de cazare; 
•	prezintă un raport privind situația locurilor din cămin în lunile noiembrie și februarie ale anului universitar; 
•	verifică activitatea Biroului de Cazare al Facultăților ori de câte ori constată nereguli sau primesc reclamații; 
• verifică până în data de 21 octombrie toate Contractele de închiriere și dispozițiile de cazare ale administratorilor, comparând situația cu lista finală a studenților care au primit drept de cazare;
• ține evidența locurilor de rezervă (numele căminului și numărul camerei).
   Art.37. Membrii BEC pot fi suspendați din funcție în cazul a 2 sancțiuni înregistrate la Serviciul Social.

CAPITOLUL IV
                                  Procesul de distribuire a locurilor de cazare

   Art.38. UVT repartizează fiecărei facultăți un număr de locuri de cazare, în funcție de numărul de studenți și de numărul de cereri de cazare.
   Art.39. Fiecare facultate își repartizează locurile de cazare pentru ciclurile de licență și masterat în
            funcție de politica pe care o promovează (cazarea prioritară a studenților de anul I etc.).
   Art.40.
(1)	Depunerea cererilor de cazare pentru anul universitar 2017-2018 a studenților care au finalizat anul I și II (sau III, în cazul specializărilor cu 240 de credite) de licență și anul I de master  se realizează în perioada 21 iunie – 17 iulie pe platforma „Cazare on-line”, care se poate accesa la adresa cazare.uvt.ro.
(2)	Studenții care vor fi în anul universitar 2017-2018 în anul I de licență sau anul I de master vor depune cereri de cazare pe platforma „Cazare on-line” cazare confirmarea locului la o specializare de licență, respectiv master conform calendarului de cazare art.47. 
   Art.41.
(1) Studenții care sunt cazuri sociale sau cei care au fost implicați în activitățile menționate la art. 14 vor putea depune un dosar de cazare scanat pe platforma „Cazare on-line”, autentificarea pe platformă realizându-se cu credențialele contului de e-mail instituțional, e-uvt.
(2) Datele studenților vor fi preluate din aplicația de gestiune a școlarității.
(3) După autentificare pe platformă, studentul este obligat să verifice informațiile afișate, referitoare la datele personale, precum și datele referitoare la contextul academic.
(4) După selectarea contextului, studentul își selectează și stabilește opțiunile de cazare. Astfel, în funcție de numărul locurilor disponibile și selectate la pasul anterior, se pot stabili prioritățile de cazare.
(5) Pentru finalizarea înscrierii la cazare, studentul trebuie să își dea acordul cu privire la corectitudinea datelor completate. În acest moment, dosarul studentului este trimis către Biroul de Cazare al fiecărei Facultăți, iar studentul poate vizualiza opțiunile de cazare exprimate, își poate modifica documentele personale și opțiunile înscrise și își poate descărca fișa de cazare. De asemenea, fișa de cazare este trimisă și pe adresa de e-mail a studentului. Acesta va primi notificări atât pe adresa de e-mail, cât și pe contul său de pe platforma de cazare online.
(6) Studentul are posibilitatea de a retrimite dosarul cu completările cerute de membrii comisiei de cazare, în cazul în care informațiile încărcate nu sunt corespunzătoare.
(7) După ce dosarul este validat de către membrii comisiei de cazare, studentul primește
            confirmarea pe adresa de e-mail, iar statusul documentelor se schimbă și pe platforma de înscriere
            online.
(8) Confirmarea locului obținut se realizează prin confirmarea locului de către student/candidat.
   Art. 42. Înscrierea la cazare se face alegând contextul didactic. În cazul în care un student are două
contexte sau mai multe, el are posibilitatea de a-și alege un singur context pentru care să solicite
cazare în noul an universitar.
   Art.43. Studenții care doresc să se mute în cadrul aceluiași cămin o pot face, singurul criteriu în cazul în care există mai multe cereri de transfer pe aceeași cameră fiind punctajul de cazare obținut [cf. Cap. II, Art. 14].
   Art.44. Camerele rămase libere nu se pot ocupa decât cu acordul BCF, criteriul principal pentru repartizare fiind punctajul de cazare obținut sau încadrarea în situația cazurilor sociale [cf. Cap. II, Art. 14].
   Art.45. În cazul conflictelor rezultate ca urmare a mutării studenților dintr-o cameră în alta, Biroul Executiv de Cazare și șeful de cămin vor media aceste conflicte, ținând cont de:
1.	Punctajul de cazare obținut [cf. Cap. II, Art. 14]; 
2.	Sancțiunile înregistrate la Serviciul Social Administrativ. 
   Art. 46. După încheierea sesiunii de cazare, BCF va prelucra, exporta și afișa fișierul pus la dispoziție
            de aplicația de cazare online în termenele stabilite prin prezentul regulament.

CAPITOLUL V
Organizarea activității de cazare

Art.47. Calendarul pentru procesul de cazare al studenților este:

Etapa I de cazare, iunie – iulie 2017:
(pentru studenții ce au finalizat anii I și II (sau III, în cazul specializărilor cu 240 de credite) de la ciclul de licență, respectiv pentru studenții ce au finalizat anul I de master):

•	26 iunie - 17 iulie – Completarea de către studenți a formularelor de cazare și încărcarea documentelor justificative pe platformă;
•	18 iulie – Importarea mediilor;
•	19 - 23 iulie – Evaluarea dosarelor;
•	24 iulie – Generarea clasamentelor și afișarea acestora pe canalele de comunicare online;
•	25 iulie – Depunere contestații pe platforma „Cazare on-line”;
•	26 iulie – Soluţionarea contestațiilor;
•	25 iulie - 28 iulie – Confirmarea locurilor pe platforma „Cazare on-line”;
•	29 iulie – Redistribuirea locurilor neconfirmate;
•	30 iulie – Afișarea listelor după redistribuirea locurilor;
•	31 iulie – Confirmarea locurilor redistribuite.

Etapa II de cazare, septembrie 2017:
(pentru studenții din anul I licență și anul I master admiși în sesiunea de admitere din luna iulie).
Fiecare facultate are obligația de a introduce în formularul de admitere, o rubrică prin care studenții își pot exprima necesitatea unui loc de cazare.

•	14 august - 8 septembrie – Depunerea dosarelor pe platforma „Cazare on-line”;
•	11 - 13 septembrie – Evaluarea dosarelor și distribuirea locurilor; 
•	14 septembrie – Afișarea rezultatelor;
•	15 septembrie – Depunerea contestațiilor pe platforma „Cazare on-line”;
•	16 septembrie – Soluţionarea contestațiilor;
•	18 septembrie – Afișarea rezultatelor finale; 
•	18 - 19 septembrie – Confirmarea locurilor – pe platforma de cazare online;
•	20 septembrie - Redistribuirea locurilor rămase libere; 
•	21 septembrie - Confirmarea locurilor redistribuite pe platforma de cazare online.

Etapa III de cazare, septembrie 2016:
(pentru studenții din anul I licență și anul I master admiși în sesiunea de admitere din luna septembrie)

•	19 - 20 septembrie – Depunerea dosarelor pe platforma „Cazare on-line”;
•	21 septembrie – Evaluarea dosarelor și distribuirea locurilor; 
•	22 septembrie – Afișarea rezultatelor; 
•	23 septembrie – Depunerea contestațiilor pe platforma „Cazare on-line”;
•	25 septembrie – Rezolvarea contestațiilor de către BCF și afișarea rezultatelor finale. 

Etapa IV de cazare, septembrie – octombrie 2016: 

•	19 - 26 septembrie – Cazarea efectivă a studenților; 
•	27 - 28 septembrie – Redistribuirea locurilor de catre BCF;
•	29 - 30 septembrie – Cazarea efectivă pe locurile redistribuite. 

   Art.48. Locurile rămase libere la 4 octombrie sunt cedate integral de către facultăți către BEC.
   Art.49. Etapele parcurse de student în urma primirii și confirmării locului de cazare sunt:  
•	Prezentarea la administrația căminului, conform calendarului de cazare;
o	completarea în două exemplare a contractului de închiriere; 
o	atașarea la contractul de închiriere a unei copii după buletin / cartea de identitate pentru cetățenii români, respectiv pașaport pentru cetățenii străini; 
o	completarea unei cereri de stabilire a reședinței;
•	Primirea camerei; 
•	Încheierea procesului verbal de predare – primire; 
•	Plata chiriei la casieriile UVT. 
   Art.50. Schimburile de locuri se fac între BC ale facultăților, în vederea rezolvării unor situații
               excepționale (de ex. cazarea surorilor / fraților).
   Art.51. Renunțarea la cazare în timpului anului universitar conduce la pierderea dreptului de cazare pentru anul universitar în curs; tarifele încasate cu orice titlu nu se restituie. Baza de date privind refuzurile se gestionează de către BEC.
   Art.52. Transferul studenților între cămine se face numai cu aprobarea BCF.
   Art.53. Președinții comitetelor de cămin au obligația de a pune la dispoziție BEC diagrama cu repartiția locurilor din cămine realizată de BCF.
   Art.54. Studenții familiști, care nu au primit locuri de cazare de la facultatea la care aparțin, își vor depune dosarul de cazare la BEC al UVT. Prioritate la cazare vor avea studenții familiști cu copii.
   Art.55. În fiecare cămin, la sfârșitul fiecărei sesiuni de cazare, se vor afișa locurile libere rămase pe camere. Aceleași date vor fi afișate si pe site-ul UVT, sub coordonarea BEC.
   Art.56. Studenții care renunță la locul din cămin în timpul anului universitar nu vor mai avea drept de cazare în anul universitar în curs. În cazul unor solicitări motivate și dovedite, studenții pot primi loc de cazare în limita locurilor disponibile la momentul solicitării.
   Art.57. Locurile rămase libere în urma plecării studenților UVT prin diferite programe de mobilitate sunt redistribuite provizoriu studenților, în ordinea punctajului de cazare obținut.
   Art.58. Studenții care sunt cazați provizoriu se obligă să elibereze camera la sosirea studentului plecat prin programul de mobilități.
   Art.59. UVT va pune la dispoziția studenților care au contracte de muncă, examene nepromovate, stagii de practică în Timișoara sau alte nevoi stringente care îi obligă să rămână în Timișoara pe perioada vacanței de vară locuri în cămine, în funcție de posibilități și la tarife ce vor fi stabilite de către Consiliul de Administrație, în urma depunerii unei cereri (formular – Anexa 4) la sediul OSUT (UVT, camera 247) sau online, la adresa cazarevara@osut.ro, în perioada 1 iunie - 1 iulie. În anul 2017, cazarea pe vară se face în perioada 22 - 23 iulie.
   Art.60. Pe perioada vacanței de vară, cazările în căminele studențești se fac în regim intern pentru studenții UVT (la un tarif stabilit de către Consiliul de Administrație) și în regim hotelier pentru alți studenți din afara universității sau alte cazuri excepționale, în căminele desemnate de către Consiliul de Administrație, la recomandarea Direcției General Administrative. Studenții care rămân în căminele UVT doar pentru efectuarea stagiilor de practică prevăzute în planurile de învățământ (maxim 3 săptămâni) vor plăti un tarif la nivelul celor din cursul anului universitar.

CAPITOLUL VI
Drepturi și îndatoriri

   Art.61. UVT, prin reprezentanții săi delegați, își asumă următoarele obligații:
1.	Să asigure, în căminele gestionate, condiții de viață și de studiu în conformitate cu normele legale; 
2.	Să ia toate măsurile în vederea optimizării activităților desfășurate în perioada cazărilor; 
3.	Să predea camera, cu dotările aferente specificate în contractul de închiriere, în stare corespunzătoare folosinței pentru destinația de locuință, pe bază de proces - verbal de predare - primire; 
		
4.	Să asigure execuția lucrărilor de întreținere și de reparații necesare pentru utilizarea spațiilor de folosință comună ale căminului; 
5.	Să asigure curățenia în spațiile de folosință comună ale căminului (holuri, oficii, săli de lectură, scări, grupuri sanitare comune) și în spațiile exterioare aferente căminului; 
6.	Să asigure evacuarea ritmică a containerelor pentru reziduuri menajere amplasate în spațiile exterioare; 
7.	Să recupereze în termen de maxim 5 zile lucrătoare de la data constatării lipsurilor și a deteriorărilor produse bunurilor din cameră prin încasarea contravalorii lor, a regiei și a manoperei de instalare; 
8.	Să asigure paza în cămin pe timp de noapte, respectarea normelor igienico - sanitare și a normelor de pază contra incendiilor; 
9.	Să afișeze, lunar, la avizierul fiecărui cămin, listele cu cantitățile de materiale folosite pentru curățenie, pe cămin; 
10.	Să asigure dezinsecții și deratizări trimestriale sau în cazuri punctuale; 
11.	Să respecte termenul de efectuare a dezinsecțiilor și deratizărilor ce va fi afișat cu o săptămână înaintea efectuării lor; 
12.	Să remedieze defecțiunile în maxim 48 de ore de la sesizarea lor în registrul de evidență a defecțiunilor; aceste registre fiind numerotate și înregistrate; 
13.	Să nu cazeze persoane care nu prezintă dispoziție de cazare eliberată de către facultate. 
Art.62. UVT, prin reprezentanții săi delegați, poate, în deplin drept:
1.	Să verifice modul în care locatarul (chiriașul) folosește și întreține suprafața locativă închiriată, inventarul dat spre folosință și spațiile comune ale căminului; 
2.	Să evacueze locatarii care se abat de la acest regulament. 
Art.63. Persoanele cazate în căminele gestionate de către UVT se obligă:
1.	Să achite la termen tariful de cazare și contravaloarea eventualelor pagube produse și constatate; 
2.	Să folosească, în mod corespunzător, bunurile din inventarul căminului, instalațiile electrice și sanitare puse la dispoziție, să închidă robineții de apă după utilizarea chiuvetelor sau a dușurilor; 
3.	Să asigure ordinea și curățenia în spațiul primit, să nu arunce ambalaje și resturi menajere în instalațiile sanitare, în spațiile comune de cămin, în jurul căminului și pe aleile complexului, să utilizeze sacii menajeri ecologici de unică folosință și să îi ducă, după utilizare, la containerul de gunoi amplasat în afara căminului; 
4.	Să păstreze liniștea în orele de odihnă și în perioadele de studiu stabilite prin Contractul de 
închiriere;
5. Să permită accesul persoanelor din conducerea UVT, din conducerea facultății și a celor din administrația căminului, pentru a efectua controlul în cameră, în vederea constatării modului de respectare a prevederilor prezentului Regulament și a Contractului de închiriere. Controlul se efectuează în prezența unui reprezentant al studenților;
6.	La expirarea Contractului de închiriere, să restituie bunurile în starea consemnată în procesul - verbal de predare - primire de la data încheierii contractului; 
7.	Să nu efectueze nicio modificare în spațiul oferit și la instalațiile aferente, în spațiile de folosință comună ale căminului și să nu schimbe folosința acestora în alte scopuri contrare destinației inițiale; 
8.	Să nu subînchirieze spațiul primit în folosință, cu destinația de locuință, unor persoane fizice sau juridice; 
9.	Să răspundă material de lipsurile și deteriorările produse bunurilor din cameră: răspunderea materială pentru lipsurile și deteriorările produse bunurilor din cameră îi revine vinovatului, iar în cazul neidentificării acestuia, este solidară pentru toți titularii de contract din cameră; 
10.	Să nu lipească afișe și anunțuri decât în locurile special amenajate pe fiecare palier; 
11.	Să respecte normele igienico - sanitare și cele de pază contra incendiilor; 
12.	Să respecte normele de acces în cămin, stabilite prin Contractul de închiriere;
13.	Să nu folosească camera și spațiile de folosință comună pentru activități comerciale; 
14.	Să nu folosească aparate cu un consum electric mai mare decât normele stabilite și afișate de instituția de învățământ; 
15.	Să nu folosească mijloace improvizate de încălzire și alte improvizații electrice; 
16.	Să se legitimeze la solicitarea personalului de pază, a organelor de poliție și a altor persoane autorizate care exercită controlul în cămin; 
17.	Să nu dețină animale în cămin; 
18.	Să respecte normele morale și de etică universitară; 
19.	Să nu fumeze în cămin (camere, holuri, grupuri sanitare, oficii, scări de acces, balcon, sală de lectură și toate celelalte spații din cămin), fumatul fiind permis doar în afara căminului. 
   Art.64. Persoanele cazate în căminele gestionate de către UVT beneficiază de următoarele drepturi:
1.	Să participe la luarea deciziilor privind îmbunătățirea condițiilor de viață și de studiu din cămine; 
2.	Să folosească spațiile comune, în scopul destinației lor; 
3.	Să sesizeze reprezentanții UVT în legătură cu orice abatere de la regulamentele în vigoare;
4.	Să utilizeze, în mod gratuit, mașinile de spălat, uscătoarele, aspiratoarele, precum și bucătăria cu toate dotările aferente. 
   Art.65. Direcția General Administrativă va prezenta, trimestrial, analize financiare ale balanței de venituri și cheltuieli Consiliului de Administrație al UVT.
   Art.66. Studenții cazați în căminele studențești pot constitui comitete de cămin.

CAPITOLUL VII
Sancțiuni

   Art.67. Angajații UVT care favorizează cazările fictive sau cazarea persoanelor neîndreptățite vor fi trași la răspundere disciplinar, material sau penal, după caz.
   Art.68. Studentul care cumpără locul de cazare în cămin și ulterior denunță tranzacția sau este depistat, este sancționat cu excluderea din cămin pe perioada anului universitar respectiv. Studentul care vinde locul său de cazare în cămin este sancționat cu exmatricularea.
   Art.69. Pentru pagube provocate, locatarii vor plăti contravaloarea acestora; în cazul neidentificării vinovatului, se va atrage răspunderea în solidar a tuturor persoanelor implicate (cameră / palier / cămin / complex), pe bază de proces verbal de constatare, vizat și de comitetul / comitetele de cămin.
   Art.70. Pentru neplata tarifelor de cazare, locatarii vor fi sancționați cu evacuarea din cămin, în urma rezoluției Direcției General Administrative, conform prevederilor Contractului de închiriere.

CAPITOLUL VI
Alte dispoziții

   Art.71. Facultățile pot adopta Regulamente proprii de cazare, dar care să nu contravină prezentului
             Regulament.
   Art.72. Prezentul Regulament a fost aprobat de Senatul Universității de Vest din Timișoara în ședința din
             data de 

Anexa 1

DOCUMENTELE NECESARE OBŢINERII UNUI LOC DE CAZARE

PE CRITERII SOCIALE:

I.	Studenţii orfani de ambii părinţi vor depune următoarele documente:

1)	cerere de precazare, vizată de către secretariatul facultăţii; 
2)	copie a buletinului / cărţii de identitate; 
3)	copii ale certificatelor de deces ale părinţilor; 
4)	documente justificative privind veniturile proprii, după caz: 
a)	cupoane sau adeverinţă de la Casa de Pensii privind cuantumul pensiei de urmaş pentru lunile martie, aprilie, mai;
b)	adeverinţă de şomaj; 
c)	adeverinţă de salariu net; 
d)	adeverinţă de la Primăria pe raza căreia are domiciliul privind veniturile nete obţinute din activităţi de exploatare a proprietăţilor personale ale studentului : terenuri agricole, păduri, chirii, etc.; 
e)	documente  justificative  de  la  Administraţia  Financiară  privind  veniturile  nete  obţinute  din  activităţi autorizate (de exemplu: chirii, persoane fizice autorizate, asociaţii familiale, societăţi comerciale etc.);
f)	declaraţie pe proprie răspundere a solicitantului, din care să reiasă că nu mai are şi alte venituri decât cele declarate.

II. Studenţii proveniţi din casele de copii, centrele de plasament sau plasament familial vor depune următoarele documente:

1)	cerere de precazare, vizată de către secretariatul facultăţii; 
2)	copie a buletinului/cărţii de identitate; 
3)	documente justificative privind situaţia în care se află: 
a)	adeverinţă din care să rezulte că solicitantul provine dintr-un centru de plasament; 
b)	copie a hotărârii judecătoreşti din care rezultă că solicitantul se află în plasament familial; 

4)	documente justificative privind veniturile studenţilor titular ai cererii de precazare, după caz: 
a)	cupoane pentru lunile luate în considerare (martie, aprilie, mai) sau adeverinţă pentru alocaţia de plasament; 
b)	adeverinţă de şomaj; 
c)	adeverinţă de salariu net pentru lunile luate în considerare (martie, aprilie, mai), etc.. 

5)	documente justificative de la Administraţia Financiară privind veniturile nete obţinute din activităţi autorizate (de exemplu: chirii, persoane fizice autorizate, asociaţii familiale, societăţi comerciale etc.). 
6)	declaraţie pe propria răspundere a solicitantului, din care să reiasă că nu are şi alte venituri decât cele declarate; 

III. În vederea obţinerii unui loc de cazare în căminele UVT, pe criteriu social, studenţii care provin din familii ale căror venituri lunare nete pe membru de familie sunt mai mici de 1054 lei, vor depune următoarele documente:
1)	cerere de precazare vizată de către secretariatul facultăţii; 
2)	copie a buletinului/cărţii de identitate; 
3)	copii ale buletinelor/cărţilor de identitate ale părinţilor; 
4)	copii ale certificatelor de naştere şi ale buletinelor/cărţilor de identitate (dacă este cazul), ale celorlalţi membri ai familiei, aflaţi în întreţinerea părinţilor; 
5)	adeverinţe de elev sau de student pentru membrii familiei care urmează o formă de învăţământ; 
6)	declaraţii pe propria răspundere a unuia dintre părinţi, dată în fața unui notar (declarație autentificată) sau la primăria localităţii în care îşi are domiciliul, pentru copiii minori aflaţi în întreţinerea familiei, care nu urmează o formă de învăţământ şi nici nu obţin venituri proprii; 
7)	adeverinţe privind cuantumul alocaţiei primite pentru copiii minori cu probleme medicale; 
8)	documente justificative privind veniturile studenţilor titulari ai cererii pentru acordarea unui loc de cazare şi ale părinţilor acestora, după caz: 
a)	cupoane sau adeverinţă de la Casa de Pensii privind cuantumul pensiei (indiferent de natura acesteia) pentru lunile care se iau în considerare (martie, aprilie, mai); 
b)	adeverinţă de şomaj; 
c)	adeverinţă de salariu net pentru lunile luate în considerare (martie, aprilie, mai), etc.; 
9)	declaraţie pe propria răspundere dată de fiecare părinte care nu obţine nici un fel de venit, dată în faţa unui notar (declarație autentificată) sau la primăria localităţii în care îşi are domiciliul; 
10)	copie după certificatul de deces, în cazul în care studentul este orfan de un părinte, se completează cu adeveriţă/cupoane privind cuantumul pensiei de urmaş pentru student şi fraţii acestuia, pentru lunile luate 
în considerare (martie, aprilie, mai); 
11)	copie a hotărârii judecătoreşti, în cazul în care părinţii sunt divorţaţi, se completează cu adeverinţă/cupoane privind cuantumul pensiei alimentare pentru lunile luate în considerare (martie, aprilie, mai), pentru student şi fraţii acestuia; 
12)	adeverinţă de la Primăria pe raza căreia îşi are domiciliul privind veniturile nete obţinute din activităţi de exploatare a proprietăţilor personale ale studentului şi ale familiei: terenuri agricole, păduri, chirii, etc.; 
13)	documente justificative de la Administraţia Financiară privind veniturile nete obţinute din activităţi autorizate ale studentului şi ale familiei (de exemplu: chirii, personae fizice autorizate, asociaţii familial, societăţi comerciale etc.); 
14)	declaraţie pe propria răspundere a solicitantului, din care să reiasă că el şi familia sa nu mai au şi alte venituri decât cele declarate. 

IV. În vederea obţinerii unui loc de cazare pe criteriu social, studenţii care au împlinit vârsta de 26 de ani vor depune următoarele documente:
1)	cerere de precazare, vizată de către secretariatul facultăţii; 
2)	copie a buletinului/cărţii de identitate; 
3)	documente justificative privind veniturile studenţilor titular ai cererii de precazare, după caz: 
a)	cupoane sau adeverinţă de la Casa de Pensii privind cuantumul pensiei de urmaş pentru lunile care se iau în considerare (martie, aprilie, mai) 
b)	adeverinţă de şomaj; 
c)	adeverinţă de salariu net (pe lunile martie, aprilie, mai), etc.; 

4)	adeverinţă de la Primăria pe raza căreia are domiciliul privind veniturile nete obţinute din activităţi de exploatare a proprietăţilor personale ale studentului: terenuri agricole, păduri, chirii, etc.; 
5)	documente justificative de la Administraţia Financiară privind veniturile nete obţinute din activităţi autorizate (de exemplu: chirii, personae fizice autorizate, asociaţii familial, societăţi comerciale etc.); 
6) declaraţie pe propria răspundere a solicitantului, din care să reiasă că acesta nu mai are şi alte venituri decât cele declarate.

V. Pentru studenţii înmatriculaţi la cursurile de zi, pentru familiile de studenţi, dosarele pentru acordarea locurilor de cazare pe criterii sociale cuprind următoarele documente:

-	studenţii căsătoriţi, ambii cu vârsta până în 26 de ani şi care nu obţin venituri proprii vor depune documentele menţionate la aliniatul (4) pentru familia din care provine fiecare soţ, la care se adaugă: 
a) copie a certificatului de căsătorie; 
b) adeverinţă de student pentru celălalt soţ; 
c) copii ale certificatelor de naştere ale copiilor (dacă este cazul). 

-	student/a căsătorit/ă, soţia/soţul: vor depune documentele prezentate la aliniatul (4) pentru familia din care provine, dacă acesta nu obţine venituri personale, sau similar cu documentele enumerate pentru soţ, dacă studentul obţine venituri personale, copie a certificatului de căsătorie, copii ale certificatelor de naştere ale copiilor (dacă este cazul); pentru soţ/soţie se adaugă: 
a) copie a buletinului / cărţii de identitate; 
b) adeverinţă de salariu net, adeverinţa de şomaj, cupoane sau adeverinţă de la Casa de Pensii privind cuantumul pensiei de urmaş pentru lunile care se iau în considerare (martie, aprilie, mai); 
c) adeverinţă de la Primăria pe raza căreia are domiciliul privind veniturile nete obţinute din activităţi de exploatare a proprietăţilor personale: terenuri agricole, păduri, chirii, etc.; 
d) documente justificative de la Administraţia Financiară privind veniturile nete obţinute din activităţi autorizate (de exemplu: chirii, persoane fizice autorizate, asociaţii familiale, societăţi comerciale etc.); 
e) declaraţie pe proprie răspundere, din care să reiasă că nu mai are şi alte venituri decât cele declarate, după caz. 

Regimul declaraţiei pe propria răspundere

(1)	Studentul care solicită cazare pe caz social va depune la dosar şi o declaraţie dată pe propria răspundere, sub sancţinuea infracțiunii de fals în declaraţii prevazută de Codului Penal, din care să reiasă că el şi familia sa nu au alte venituri decât cele declarate. 
(2)	Declaraţia pe propria răspundere va fi scrisă de mână, în faţa persoanei care primeşte dosarul. 

Art. 326 Fals în declarații, Cod Penal: „Declaraţia necorespunzătoare adevărului, făcută unei persoane dintre cele prevăzute la art.175 sau unei unități în care aceasta își desfășoară activitatea în vederea producerii unei consecințe juridice, pentru sine sau pentru altul, atunci când, potrivit legii ori împrejurărilor,  declaraţia  făcută  serveşte  pentru  producerea  acelei  consecinţe,  se  pedepseşte  cu închisoarea de la 3 luni la 2 ani sau cu amendă.”